Jul 03,2017
మార్కెట్లపై జీఎస్టీ ఎఫెక్ట్‌..!
న్యూఢిల్లీ: ఈ వారం స్టాక్‌ మార్కెట్లకు వస్తు, సేవల పన్ను (జీఎస్టీ) కీలకం కానుంది. శనివారం నుంచి అమలుల్లోకి వచ్చిన జీఎస్టీ అమలుకు సంబంధించిన పరిణామాల తీరు సోమవారం నాటి మార్కెట్లను ప్రభావితం చేసే అవకాశం ఉందని నిపుణులు పేర్కొంటు న్నారు. కాగా జులై 1 నుంచి కొత్త పన్ను విధానం జీఎస్టీ అమలు నేపథ్యంలో శుక్రవారం ఇన్వెస్టర్లు కాస్తా జాగ్రత్తగా వ్యవహరించారు. దీంతో బీఎస్‌ఈ సెన్సెక్స్‌ 64 పాయింట్ల మేర లాభపడి 30,921.6 వద్ద ముగిసింది. అలాగే ఎన్‌ఎస్‌ఈ నిప్టీ 16.80 పాయింట్లు స్వల్పంగా పెరిగి 9,520 వద్ద స్థిరపడింది. వీటికితోడు ఈ ఏడాది మొదటిసారిగా జూన్‌ మాసంలో దేశీయ స్టాక్‌ మార్కెట్లు ప్రతికూల వృద్ధిని నమోదు చేశాయి. బీఎస్‌ఈ సెన్సెక్స్‌ జూన్‌లో 0.72 శాతం ప్రతికూల వృద్ధితో సరిపెట్టుకుంది. దీనికితోడు ఆర్థిక గణాంకాలు, నైరుతి రుతుపవనాలు గమనం, ప్రపంచ మార్కెట్ల పోకడ, అంతర్జాతీయ మార్కెట్లో ముడి చమురు ధరల కదలికలు, విదేశీ ఇన్వెస్టర్ల పెట్టుబడులు (ఎఫ్‌ఎఫ్‌ఐలు), డాలర్‌తో రూపాయి మారకం, ఐపీవోల జోరు కూడా దేశీయ మార్కెట్లకు దిశ నిర్దేశం చేయనున్నాయని విశ్లేషకులు అభిప్రాయపడుతున్నారు.
పలు అంశాలు ప్రాధాన్యం..
దేశవ్యాప్తంగా జూన్‌ 22 నుంచి 28 మధ్య కాలంలో వర్షపాతం సాధారణ సగటుకంటే 2 ఎంఎం తక్కువగా నమోదైనట్టు భారత వాతావరణ శాఖ (ఐఎండీ) వెల్లడించింది. కాగా జూన్‌ నెల మొత్తానికి సాధారణ సగటు స్థాయిలో వర్షాలు కురిసినట్టు వివరించింది. ఇక దేశవ్యాప్తంగా సాధారణ వర్షపాతం 51.1 ఎంఎం కంటే 48.6 ఎంఎం నమోదైనట్టు పేర్కొంది. దీనికితోడు జూన్‌ నెలకు సంబంధించిన వాహన విక్రయ వివరాలు విడుదల కానున్నాయి. దీంతో ఆటో రంగ షేర్లు వెలుగులో నిలిచే అవకాశముందని తెలుస్తోంది. ఈ నేపథ్యంలో మదుపర్లు ఆటో షేర్ల దృష్టి సారించవచ్చునని నిపుణలు అంచనా వేస్తున్నారు. అదే విధంగా పెట్రో ఉత్పత్తుల ధరల సవరణ చేపట్టనున్న చమురు మార్కెటింగ్‌ సంస్థలు సైతం ఉత్సా హంగా ట్రేడయ్యే వీలుంది. దీంతో పాటు విమానయాన షేర్లపైనా ఇన్వెస్టర్లు దష్టి పెట్టవచ్చునని నిపుణుల అంచనా. కాగా వీటికి తోడు డాలరుతో రూపాయి మారకం, విదేశీ పోర్ట్‌ఫోలియో ఇన్వె స్టర్ల(ఎఫ్‌పీఐలు) పెట్టుబ డుల సరళి వంటి అంశా లకు కూడా ప్రాధాన్యం లభించవచ్చునని తెలిపారు.
గణాంకాలు కీలకం..దేశీయ తయారీ రంగానికి చెందిన గణాంకాలు సోమవారం (3న) విడుదల కానున్నాయి. మే నెలలో కొత్త ఆర్డర్‌లు, ఉత్పత్తుల్లో పెరుగుదల నెమ్మదించడంతో.. దేశంలో ఉత్పాదక రంగంలో వృద్ధి మూడు నెలల కనిష్టా నికి పడిపో యింది. దీనికితోడు అంతర్జాతీయం గా జర్మనీ, యూకే కూడా జూన్‌ నెలకు సంబం ధించిన పీఎంఐ గణాంకాలను వెల్లడించను న్నాయి. కాగా ఈ ఫలితాలు కాస్తా దేశీయ మార్కెట్లను ప్రభావితం చేయగలవని నిపు ణులు చెబుతున్నారు.
మార్కెట్లో ఐపీవోల జోరు..
ఈ ఏడాది ఇనీషియల్‌ పబ్లిక్‌ ఆఫర్‌ (ఐపీవో)ల జోరుతో మార్కెట్లో కొత్త కళ సంతరించుకుంది. దేశంలోని పలు కంపెనీలు నిధుల సమీకరణ కోసం మార్కెట్ల బాట పట్టి ప్రజల దృష్టిని ఆకర్షించాయి. 2017 తొలి ప్రధమార్థంలో ఐపీవో ద్వారా నిధుల సమీకరణలో పలు కంపెనీలు భారీ రికార్డులను నమోదు చేసిన సంగతి తెలిసిందే. కాగా ఈ ఏడాది తొలి ఆర్నెల్ల కాలంలో మొత్తం పన్నేండుకు పైగా కంపెనీలు రూ.12వేల కోట్లకు పైగా నిధులను సమీకరించినట్టుగా తెలిసింది. ఇక గతేడాది తొలి అర్ధ భాగంతో పోలిస్తే ఇది 73శాతం అధికం కావడం గమనార్హం. ఇక ఈ ఏడాది రెండో అర్ధభాగంలో ఐపీవోల ద్వారా మరిన్ని నిధులను కంపెనీలు సేకరించ నున్నాయి. రాబోయే కొద్ది నెలల్లో యూటీఐ మ్యూచ్‌వల్‌ ఫండ్‌, ఎస్‌బీఐ లైఫ్‌లు తమ ఐపీవోల ద్వారా దాదాపు రూ.35వేల కోట్లు సమీకరించే అవకాశం ఉందని మార్కెట్‌ వర్గాలు అంచనా వేస్తు న్నాయి. ఈ ఏడాది జనవరి-జూన్‌ మధ్య కాలం లో మొత్తం 13 కంపెనీలు తమ ఐపీవోల ద్వారా రూ.12వేల కోట్లు సమీకరించగా.. గతేడాది ఇదే సమయంలో 11 కంపెనీలు కేవలం రూ.6,962 కోట్లు మాత్రమే నమోదు చేశాయి. ఇందులో ప్రధానంగా పలు కంపెనీలు వ్యాపార విస్తరణ కోసమే ఎక్కువగా నిధులను సమీకరించినట్టుగా తెలుస్తోంది. ఇక అతి పెద్ద ఐపీవో ఏయూ స్మాల్‌ ఫైనాన్స్‌ బ్యాంక్‌ (రూ.1,912కోట్లు) సమీకరించగా, తర్వాతి వరుసలో అవెన్యూ సూపర్‌ మార్ట్స్‌ (రూ.1,870కోట్లు), ఇరిస్‌ లైఫ్‌ సైన్సెస్‌( రూ.1,741కోట్లు), బీఎస్‌ఈ(రూ.1,243కోట్లు)లు ఉండగా, దీంతో పాటు సీడీఎస్‌ఎల్‌, తేజాస్‌ నెట్‌వర్క్స్‌, జీటీపీఎల్‌ హాత్‌వే, హడ్కోలు ఉన్నాయి.
జీఎస్టీ అమలు ప్రభావం..ఒకే దేశం, ఒకే పన్ను, ఒకే మార్కెట్‌ పేరిట నరేంద్ర మోడీ సర్కారు తీసుకొచ్చిన వస్తు, సేవల, పన్ను (జీఎస్టీ) అమలు, పర్యావసానాలు దేశీయ మార్కెట్లపై తీవ్ర ప్రభావం చూపనుందని మార్కెట్‌ నిపుణులు అంచనా వేస్తున్నారు. జీఎస్టీ అమలు మెజార్టీ రంగాలను ప్రభావితం చేయనుందని వారు పేర్కొంటున్నారు. కాగా శనివారం నుంచి దేశవ్యాప్తంగా అమలుల్లోకి వచ్చిన జీఎస్టీ అనుకున్న విధంగానే మార్కెట్లో వస్తువుల ధరలపై తీవ్ర ప్రభావం చూపినట్టు తెలుస్తోంది. జీఎస్టీ అమలుల్లోకి వచ్చిన కొద్ది గంటల్లోనే బిల్లుల రూపంలో భారీ మోత మొదలైనట్టు సోషల్‌ మీడియాలో పలు వార్తలు హల్‌చల్‌ చేశాయి. దీనికితోడు వ్యాపారుల్లో నెలకొన్న అవగాహనలేమి కూడా ప్రజలను తీవ్ర ఇబ్బందులకు గురిచేసి నట్టుగా వార్తలు వినవస్తు న్నాయి. ఈ నేపథ్యంలో జీఎస్టీ అమలు ప్రభావం సోమవారం దేశీ మార్కెట్లను తీవ్ర ఒడిదొడుకులకు గురిచేయ వచ్చునేమోనని మార్కెట్‌ వ ర్గాలు అంచనా వేస్తున్నాయి.
మీ స్నేహితులకు రికమెండ్ చెయ్యండి